محمود الجوهري: والله لأ، هي مش التعادلات، هي إحنا نهينا البرنامج بتاعنا بعد بطولة الأمم الإفريقية على مرحلتين، المرحلة الأولى كانت شاهدت تقدم ملموس بنهاية مباراة بلجيكا، وقدمنا عروض كويسة، وكان المفروض فيه إن إحنا بنتغلب على الرهبة من اللعب في الخارج، لعبنا معظم.. عشر مباريات منهم في الخارج، ودي كانت مرحلة منتهية، المرحلة اللي هي عملت يعني عوجة بسيطة أو انحدار بسيط إنه طبعاً أجبرنا إن إحنا ندي اللعيبة بعد مرحلة المباريات الموسم الماضي 14 يوم ما كانوش كلهم في توقيت واحد كان فيه ناس بدأت قبليهم بـ 10 أيام ناس بدأت أسبوع ناس اتأخرت، فهم كانوا متفاوتين، عشان كده حتى إعدادنا وصلنا لإعداد متفاوت مش كله مع بعض، إنما من أول ما عسكرنا هنا في المكسيك كان الفريق متكامل، وابتدينا جرعة واحدة مع الفريق بالنسبة لمستوى اللياقة، التغلب على الصعوبات المحيطة، كل مشتملات اللياقة، وكنا بنهتم بالجزء ده أكثر من الاهتمام التكتيكي، لأن طبعاً هي دي المحرك لكل أصول الكرة إن شاء الله.